Source: http://www.europarl.europa.eu/news/ro/headlines/priorities/brexit/20170324STO68408/articolul-50-cum-va-fi-decis-viitorul-relatiilor-ue-regatul-unit
Timestamp: 2018-08-18 19:54:08+00:00
Document Index: 10211793

Matched Legal Cases: ['Articolul 50', 'Articolul 50', 'articolul 50', 'articolul 50', 'Articolul 50', 'articolul 50', 'articolul 50']

Articolul 50: Cum va fi decis viitorul relațiilor UE-Regatul Unit | Actualitate | Parlamentul European
Știri > Priorități > Brexit > Pagina actuală: Articolul 50: Cum va fi decis viitorul relațiilor UE-Regatul Unit
29-03-2017 - 12:41
Guvernul Regatului Unit a invocat articolul 50 al Tratatului UE - o notificare oficială a intenției de a se retrage din Uniune. Regatul Unit și UE au doi ani pentru a negocia un acord.
În plus, cele două vor începe să hotărască viitorul relațiilor comerciale, dar acest lucru va dura mai mult. Din articolul de față aflați care este procedura și rolul Parlamentului European.
Despre articolul 50
Articolul 50 prevede procedura prin care un stat membru părăsește UE. Țara poate alege să se retragă din Uniune „în conformitate cu normele sale constituționale”. Odată declanșat, articolul 50 permite doi ani de negocieri, dar această perioadă poate fi extinsă de către Consiliul European în unanimitate.
Scopul este de a se ajunge la un acord, dar există și posibilitatea în care nu se ajunge la acesta.
Două acorduri
UE și Regatul Unit au doi ani în care să negocieze un acord de retragere, care să prevadă modul în care țara părăsește Uniunea, „ținând seama de cadrul viitoarelor sale relații cu Uniunea”. Prevederile referitoare la cadrul viitoarelor relații va face parte dintr-un acord separat; negocierile pentru acest al doilea acord ar putea dura considerabil mai mult.
Acordul privind cadrul viitor trebuie aprobat de toate statele membre și de Parlamentul European.
Ce acoperă acordul de retragere
drepturile cetățenilor UE în Regatul Unit
drepturile cetățenilor Regatului Unit care trăiesc în UE
angajamentele financiare ale Regatului Unit luate ca stat membru
problemele legate de frontieră (în special de granița dintre Regatul Unit și Irlanda)
sediul agențiilor UE
angajamentele internaționale luate de Regatul Unit ca stat membru (de exemplu pentru Acordul de la Paris).
Ce va acoperi acordul privind cadrul viitor
Cum funcționează negocierile
După ce Regatul Unit a invocat articolul 50, Consiliul European, care reprezintă guvernele naționale, va emite orientări ce vor servi ca bază pentru negocieri. Fostul comisar Michel Barnier va conduce negocierile în numele UE, dar Consiliul rămâne cel care clarifică sau actualizează orientările. Negocierile ar putea începe deja în câteva săptămâni.
În prezentările făcute la Parlamentul European, domnul Barnier a subliniat principiile negocierilor: cele patru libertăți trebuie să nu fie despărțite, orice acord de tranzit trebuie limitat clar în timp, statutul de membru UE trebuie să rămână mereu cel mai avantajos, orice relație nouă trebuie să se bazeze pe egalitate și respect pentru regulile competiției, trebuie luat în considerare echilibrul dintre drepturi și obligații cu țările din afara UE, cooperarea strânsă este de dorit în domeniul apărării și securității.
Ce se întâmplă dacă nu se ajunge la un acord
Acordul privind retragerea nu poate intra în vigoare fără aprobarea Parlamentului. În săptămânile viitoare, deputații europeni vor adopta o rezoluție cu orientările Parlamentului.
Guy Verhofstadt a fost numit coordonator de către Parlament. Va folosi în activitatea sa expertiza comisiilor parlamentare.
Deputații europeni vor putea influența negocierile adoptând rezoluții care vor arăta poziția Parlamentului.
Creat: 29-03-2017 - 12:41
Data actualizării: 22-09-2017 - 13:10
Brexit și bugetul UE: cât datorează Regatul Unit Uniunii Europene
Brexit: sunt necesare procese tangibile privind termenii ieșirii din UE
Brexit: impactul asupra Irlandei